Ֆրիտատա

Ֆրիտատա ( frittata), իտալական ձվածեղ, որը պատրաստում են պանրով, բանջարեղենով, երշիկով կամ մսով։ Սովորաբար ֆրիտատան նախ կիսաեփում են գազօջախի վրա, այնուհետև դնում ջեռոցը։ Նեապոլիտանական ֆրիտատան հաճախ պատրաստում են օգտագործելով մակարոնեղեն։ Ավանդական գյուղական ֆրիտատան պարունակում է սոխ ու պարմեզան պանիր։

Բաղադրություն 
Ֆրիտատային չեն ավելացնում մեծ քանակությամբ հեղուկ պարունակող մթերքներ։ Օրինակ` եթե ցանկանում են ավելացնել պոմիդոր, դրանք առաջին հերթին կտրատում են, հանում սերմերը, չոր տեղում թողնում 15-30 րոպե, և միայն դրանից հետո օգտագործում ուտեստի պատրաստման համար։ Այսօր իտալական ֆրիտատան պատրաստում են երկու բռնակ ունեցող թավայում, որ նախատեսված է հատկապես այդ ուտեստի համար։

Ֆրիտատան պատրաստում են մարմանդ կրակի վրա։ Նախ ձուն ջարդում են յուղապատ թավայում, ապա լցնում միջուկը։ Երբ ներքին շերտն սկսում է եռալ, կարելի է թավան ծածկել ու թողնել մինչ եփելը կամ այն տեղավորել ջեռոցում։

Տես նաև 
Իսպանական Տորտիլյա

Արտաքին հղումներ 
 Ֆրիտատա

Իտալական խոհանոց
Ուտեստներ հավի ձվից